
Clipele cele din urmă ale anului sunt gata să se scurgă 
prin clepsidra timpului... 

Anul 2020 se grăbeşte nerăbdător să-şi scrie primele 
file albe, încă necunoscute. In mod firesc, răscrucea 
dintre ani oferă o prielnică ocazie de a cugeta asupra 
succeselor şi faptelor bune din anul care se încheie, 
pentru a le da continuitate, greşelilor şi insucceselor 
admise, pentru a trage învăţămintele cuvenite spre a 
nu le mai repeta. 

În spiritul frumoaselor tradiţii străbune, vă adresez 
cele mai alese felicitări şi sincere urări de bine, 
sănătate, pace şi prosperitate cu prilejul sfintelor şi 
luminoaselor sărbători de iarnă - Crăciunul şi Anul 
Nou! La mulţi ani! 


Cu înaltă consideraţiune, // 
Primar, 4 
Nicolae Liviu Dascălu _! 

HOTĂRÂRI ALE CONSILIULUI LOCAL MĂRĂCINENI 
OCTOMBRIE 2019 


1. Hotărâre privind aprobarea realizării obiectivului 
de investiţie: "Extindere reţele electrice pe străzile 
Coandei, sat Argeşelu şi Câmpului, sat Mărăcineni”, pe 
bază de contract de cofinanţare cu operatorul de 
distribuţie, conform Ordin ANRE 36/2019 şi predarea 
reţelei electrice finalizate conform proces verbal de 
recepţie la terminarea lucrărilor şi punere în funcţiune 
prin contract de comodat, operatorului. 

2. Hotărâre privind aprobarea întocmirii 
documentaţiei pentru realizarea obiectivului de 
investiţie: „Extindere reţele electrice pe străzile 
Coandei, sat Argeşelu şi Câmpului, sat Mărăcineni”, 
pe bază de contract de cofinanţare cu operatorul de 
distribuţie şi/utilizator, conform Ordin ANRE 
36/2019. 

3. Hotărâre privind aprobarea Codului etic şi de 
integritate a funcţionarilor publici şi a personalului 
contractual din cadrul aparatului de specialitate al 
primarului comunei Mărăcineni, judeţul Argeş. 

4. Hotărâre privind actualizarea statului de funcţii 
şi organigrame. 

5. Hotărâre privind aprobarea Regulamentului de 
organizare şi funcţionare al Consiliului Local 
Mărăcineni, revizuit în conformitate cu OUG 
57/2019-Codul administrativ. 

6. Hotărâre privind Actualizarea Programului 
Anual de achiziţii publice pentru anul 2019 al 
comunei Mărăcineni ca urmare a necesităţii de noi 
investiţii şi prestări de servicii. 

7. Hotărâre privind mandatarea Societăţii APĂ 
CANAL 2000 S.A. în vederea reevaluării fiscale şi 
contabile a clădirilor de domeniul public care fac 
obiectul Contractului de Delegare a Gestiunii 
Serviciilor Publice de Alimentare cu Apă şi de 
Canalizare nr. 1/26.03.2010, respectiv „Staţie de 
pompare SPAP 4 (tip container)”. 

8. Hotărâre privind constituirea echipei mobile 
pentru intervenţia de urgenţă în cazurile de 
violenţă domestică în unitatea administrativ 
teritorială a comunei Mărăcineni, judeţul Argeş. 

9. Hotărâre privind stabilirea impozitelor şi taxelor 
locale, precum şi a taxelor speciale, pe anul 2020. 

10. Hotărâre privind introducerea în domeniul 
privat al comunei Mărăcineni a imobilului cu 
destinaţia de apartament situat în bl. N4, sc. A, 


parter, ap. nr.1, comuna Mărăcineni, sat Mărăcineni 
şi închirierea acestuia ca şi locuinţă sociala, dnei 
Gherzan Andreea-Denisa. 

11. Hotărâre privind aprobarea încheierii 
Contractului de Finanţare al investiţiei din cadrul 
Proiectului: „Modernizare reţea stradală şi 
amenajare scurgere ape pluviale privind străzile: 
Alunului, Florilor, Murului, Crizantemelor, Gărlei, 
Părului, Argeşelu, Castanului, Zmeurei, Lotaşi, Gării 
şi Gropeni din camuna Mărăcineni, judeţul Argeş, 
Cod Proiect: 1E-INFRASTRUCTURAXXX, între 
Comisia Naţională de Strategie şi Prognoză (CNSP), 
în calitate de autoritate gestionară a Fondului de 
Dezvoltare şi Investiţii, denumit Finanţator şi 
comuna Mărăcineni, judeţul Argeş, în calitate de 
Beneficiar. 

12. Hotărâre privind rectificarea Bugetului de 
venituri şi cheltuieli nr. 5/2019. 

13. Hotărâre privind aprobarea indicatorilor 
tehnico-economici la faza atribuirii contractului de 
proiectare şi execuţie de lucrări, atribuirea 
contractului de proiectare şi execuţie de lucrări 
ofertantului desemnat câştigător, respectiv: 
ASOCIEREA S.C. GENERAL TRUST ARGEŞ S.R.L. şi 
SAC, HIV D CONSULTING GROUP. S.F, 
propunerea financiară, detaliată pe membri 
asocierii şi subcontractanţii acesteia, proiectul de 
contract şi atribuirea titlului “cod de proiect 1E- 
INFRASTRUCTURĂXXX, pentru realizarea 
obiectivului de investiţie: “Modernizare reţea 
stradală şi amenajare scurgere ape pluviale privind 
străzile: Alunului, Florilor, Murului, Crizantemelor, 
Gârlei, Părului, Argeşelu, Castanului, Zmeurei, 
Lotaşi, Gării şi Gropeni, din comuna Mărăcineni, 
judeţul Argeş”. 

14. Hotărâre privind aprobarea continuării 
organizării în mod gratuit a cursurilor, în domeniul 
cultural (canto popular, iniţiere nai, dansuri 
populare), pentru anul scolar 2019-2020. 

15. Hotărâre privind introducerea în inventarul 
bunurilor care aparţin domeniului privat al 
comunei Mărăcineni, judeţul Argeş a suprafeţei de 
295 m.p., teren arabil extravilan, situat în comuna 
Mărăcineni, sat Argeşelu. 

Prichindeii Centrului nostru au 
pus murături pentru iarnă. 
Darnică ca în fiecare an, Zâna 
Toamnă, le-a oferit micuţilor 
nostri, legumele preferate, 
pentru a le conserva. Ca nişte 
bucătari adevăraţi, piticii au 
spălat legumele şi s-au pus pe 
treabă. Mai mici sau mai mari, 
legumele s-au răsfăţat în 
saramură, rezultând cele mai 
delicioase murături puse 
vreodată. Astfel, copiii au resimţit 
bucuria muncii în echipă, 
distracţia din bucătărie, cât şi 
importanţa vitaminelor date de 
legume. Produsul final a fost unul 
pe măsură, iar micuţii au fost 
foarte încântați de ceea ce au 
realizat. Deocamdată vă puteţi 
bucura doar de imagini, 
murăturile le vor degusta piticii, 
aici în Centru. 


Pentru micuţii noştri, una dintre 
cele mai mari bucurii este ca 
părinţii/bunicii să poată participa 
alături de ei la diferite activităţi 
desfăşurate în centrul nostru. 

Astfel, pentru a veni în 


întâmpinarea celor mici şi a 
părinţilor, dar şi pentru a crea o 
legătură copil-părinte-centru, cât 
mai strânsă, preşcolarii grupelor: 
Mare, Mijlocie, Mică şi-au invitat 
părinţii/bunicii să participe 
alături de ei la activităţile 
instructiv-educative specifice 
anotimpului Toamna. 


O explozie de voie bună a 
invadat astăzi toate încăperile 
Centrului "Albă ca Zăpada şi cei 
60 de Pitici”. Printre dovlecei 
sculptați, pisici, vrăjitoare şi 
fantome, piticii au fost 
protagoniştii unui adevărat 
spectacol impresionând printr-o 


L COPILĂRIEI 


inedită paradă a costumelor 
haioase. Alături de doamnele 
educatoare, Conea Gabriela, 
Ungureanu Adina-Elena, Fulger 


Daniela, Zanfir lonica şi Voicu 
Laura, copiii au fost îndemnați să 
cânte şi să danseze oferind o 
imagine mirifică de carnaval. 


Doamna Coordonator Centru şi 
domnul primar, Nicolae Liviu 
Dascălu, s-au alăturat piticilor pe 
parcursul programului. La final 
micuţii au fost încântați de 
surprizele dulci din partea 
domnului primar. 

EROUL DIN FAMILIA MEA 


Elena şi Dumitru BĂRBULESCU 

De Sfintele Sărbători ale Paştelui am mers cu 
bunica mea, Lenuţa Bratu la casa sa părintească. 

Am păşit împreună, cu smerenie, în căsuţa 
bătrânescă unde se păstrau toate la locul lor, ca pe 
vremea străbunicilor. Ochii bunicii s-au umezit de 
lacrimi şi-n tăcere a mângâiat portretele părinţilor 
săi, dar şi obiecte confecţionate şi folosite de 
aceştia. 

Şi au început amintirile: mai întâi despre tatăl său 
şi străbunicul meu, Bărbulescu Dumitru, eroul 
familiei noastre, dar cred că şi al neamului 
românesc. Veţi judeca singuri de ce cred asta. 

S-a născut la 20 octombrie 1920, într-o familie 
modestă, şi-a petrecut copilăria şi adolescenţa pe 
meleagurile natale, până în 1941 când a plecat pe 
front. Era un flăcău falnic ce nu-şi pleca privirea în 
faţa nimănui, de aceea îi şi mergea numele că ar fi 
rău. “Gura lumii” a fost cea care a determinat-o pe 
străbunica Eleonora să refuze cererea în căsătorie 
dinainte de plecarea în război. 

Luptă cu eroism, până în toamna anului 1944, 
când este rânit pe frontul de la laşi. Un proiectil 
duşmanii retează un picior. 

Inainte de a leşina îşi vede piciorul dislocat de 
corp, zbătându-se. Este cules de brancardieri şi 
cărat în spate 20 km (au luat şi piciorul în raniţă) 
până la trenurile militare care transportau răniții la 
Bucureşti. A ajuns la Spitalul Militar din Bucureşti, 
dar cu toate străduinţele medicale n-au putut salva 
piciorul (trecuse prea multtimp şi se alterase). 

Pentru merite deosebite în lupte a fost decorat cu 
“Virtutea militară” şi cu “Ordinul Mihai Viteazul”. 

spre sfârşitul anului 1944 se întoarce în sat, este 
împroprietărit cu 1 ha de pământ, o căruţă şi un cal. 

O peţeşte, din nou, pe străbunica Eleonora, care 
acum, îl acceptă deşi îi lipsea un picior. Intrebată 
fiind, cum de l-a acceptat acum, străbunica a 
răspuns “probabil de milă”, dar nu a fost aşa; era 
impresionată şi de aureola de erou, de curajul cu 
care luptase pentru apărarea patriei. Şi-l amintea 
străbunica venind în peţit, călare, pentru a masca 
oarecum infirmitatea. 

S-au căsătorit în 1945 şi au avut trei copii: două 


fete şi un băiat, una dintre fete, Lenuţa, fiind bunica 
mea. 

Viaţa nu le-a fost uşoară, au muncit din greu, au 
arat, au semănat, au crescut animale. 

Străbunicul era priceput la toate, a ridicat din 
temelii trei case. 

Venind colectivizarea i-au fost luate pământul, 
calul, căruţa. 

Fiind mare iubitor de animale, s-a dus la CAP, 
pentru a îngriji şi lucra cu calul care-i era foarte drag 
Şi nu ştia pe mâinile cui ar fi căzut. 

Cu calul şi căruţa ducea sătenilor pâinea de la 
brutărie, dar mergea şi în pădure după lemne sau la 
râu pentru a exploata cărbuni. 

Pentru că străbunica şi-a luat serviciu, ca 
îngrijitoare la şcoala din sat, el se ocupa de copii. Se 
scula la 3 dimineaţa, făcea focul, gătea şi către 6 
dimineaţa mâncarea era gata. Bunica Lenuţa 
afirma că nu poate uita gustul bucatelor de atunci, 
mai ales al untului scos proaspăt din putinei. 

A crescut şapte nepoți până la vârsta şcolară, 
facilitând copiilor posibilitatea să meargă la 
serviciu. 

Primul nepot, Cornel, păstrează cele mai multe 
amintiri, dar şi cojocelul pe care străbunicul i l-a 
făcut cu drag. 

A avut o proteză, făcută de stat, cu care nu s-a 
acomodat deloc şi şi-a confecţionat singur una mai 
comodă, din lemn. Când o scotea, cârpele care 
înfăşurau piciorul erau tot timpul umede, căci rana 
nui s-avindecat complet niciodată. 

Mergând greu, din cauza piciorului lipsă, transpira 
mult şi astfel a căpătat o gravă boală de plămâni, 
care l-a şi răpusîn 1989. 

Am aflat toate acestea de la bunica mea, care şi-a 
respectat părinţii, cărora le cinsteşte memoria şi 
care prin amintirile sale m-a convins că eroi sunt şi 
cei ce n-au căzut pe câmpul de luptă, dar s-au întors 
Şi s-au luptat cu viaţa în continuare. 

A consemnat pentru dumneavoastră 
Boboc Raluca, clasa a VIl-a 
Liceul Tehnologic Nr. 1 Mărăcineni 


VIRTUTEA MILITARĂ” 


In satul Argeşelu, la Şoseaua Naţională, în zona 
ce poartă toponimul “Puţul cu Salcie” se află o 
troiță de zid care a supravieţuit vremurilor mai 
bine de 150 de ani datorită preocupării atât a 
autorităţilor comunei, a bisericii din Parohie, cât 
şi a unor oameni de bine, cu simţ civic şi 
creştinesc. 

In ultimii 2-3 ani, troiţa a beneficiat de grijă 
deosebită din partea familiei Bădiţă şi Mioara- 
Ingrid Corcău, familie care a executat pe 
cheltuiala proprie zugrăvirea atât în interior cât şi 
la exterior a acesteia, recondiţionând şi 
ansamblul de cruci din interiorul acestui lăcaş de 
cult creştin-ortodox. 

De menţionat este faptul că troiţa este deschisă 
pe parcursulzilei pentru enoriaşi şi vizitatori. 

Chiar dacă astăzi troiţa nu mai răspunde în 
întregime scopului pentru care a fost înălţată în 
anii de început, ea rămâne un punct de interes 
creştin şi turistic. 

Denumirea toponimului zonei “Puţul cu Salcie” 
ne arată că în anii mai de demult lângă troiță se 
afla un puţşi o salcie pletoasă. 

In vechea credinţă populară, triada aceasta: 
troiță, puț, salcie, sacraliza locul respectiv, iar 
călătorii ce însoțeau convoaiele de căruţe 
încărcate cu diverse mărfuri opreau o clipă la 
troiță să se adape de la fântână, la umbra salciei 

letoase, rugându-se Cerului pentru sănătate şi 
întoarcere cu bine la caselelor. 

Astăzi, s-ar putea recupera în întregime această 
triadă, bineînţeles mai mult în scop turistic şi 
cultural prin amenajarea simbolică a unui tub de 
puț şi plantarea unei sălcii pletoase lângătroiţă. 

Pentru contribuţia adusă la reînnoirea troiţei, 
adresăm mulţumiri autorităţii comunei şi 
locuitorilor satului, familiei Bădiţă şi Mioara- 


Ingrid Corcău, care se vor bucura de respectul şi 
aprecierea noastră. 

O altă problemă prin care ţinem trează atenţia 
cititorilor ziarului, este aceea a fostei Cruci 
istorice de piatră care a existat până prin anii 
1970-1980 când s-a executat noultraseu al gârlei 
Uliteascaîn zona de lângă Şoseaua Naţională. 

Crucea de piatră se află mai la sud de troiță cu 
circa 200-300m şi avea pe ea înscrisuri în grafie 
chirilică, având ovechime de cel puţin 200 de ani. 
Dacă cineva din sat ştie unde se află această 
cruce istorică, este rugat să anunţe telefonic pe 
cineva dela Primăria comunei. 


Aşa este cunoscut inginerul (pensionar), lon Stan 
(Stelică) din satul Argeşelu, nr. 132, de cei care-l 
cunosc în ţară unde îşi desfăşoară activitatea ca 
“actor” amator. Fiind invitat la diferite festivaluri 
naţionale de satiră şi umor, participă cu multă dăruire 
Şi pasiune, scriindu-şi singur textele şi ducând numele 
comunei Mărăcineni în toate colţurile ţării, obținând 
medalii, cupe, diplome şi alte simboluri onorifice. 

Pentru a arăta stima de care se bucură domnul lon 
Stan în ţară, vă redăm mai jos un fragment din invitaţia 
trimisă Primăriei Mărăcineni pe 20 septembrie 2019 
de către managerul Casei de Cultură a Municipiului 
Făgăraş, prin care îl invită să participe la Festivalul 
Naţional de Umor "CEAPA DE AUR”: 

. Bă 

“Pentru a creşte valoarea festivalului, dorim să îl 
avem ca oaspete pe domnul lon Stan, 
reprezentant de seamă al umorului de bună 
calitate, care transpune scenic, cu originalitate, 
personaje sau situaţii, ridiculizând pentru a ne 
destinde, a ne amuza, dar şi pentru a demasca 
impostura şi abaterile dela normalitate”. 

Astfel, de curând, domnul lon Stan a participat la 
două mari festivaluri naţionale de umor, şi anume: 

“OLTENII ŞI RESTU' LUMII” - ţinut la Slatina pe 
data de 21 septembrie 2019, unde a obţinut 
premiulll şi “Festivalul Naţion! de Umor "CEAPA DE 
AUR”, ţinut la Făgăraş în data de 27 septembrie 
PA) 

Îi urărn succes, în continuare! 

Respectând tradiţia din moşi-strămoşi, Primăria 
Mărăcineni a organizat şi în acest an Focul lui Sumedru în 
zona Gropeni şi Heleşteu Greculescu. In jurul focului 
aprins şi supravegheat de autorităţile locale, s-au adunat 
zeci de locuitori ai comunităţii locale (copii, tineri, vârstnici). 


Imediat după lăsarea întunericului copiii şi primarul 
localităţii, Nicolae Liviu Dascălu au aprins focul, în jurul 
căruia toţi cei prezenţi au strigat „Hai la focul lui 
Sumedru”. Menţionăm că focul a fost făcut numai cu 
lemn pus la dispoziţie de Primăria Mărăcineni. 

Tradiţia focului aprins în noaptea ajunului de Sfântul 
Dumitru este veche de peste 2.000 de ani. Ritualul este 
păstrat din moşi-strămoşi şi semnifică purificarea 
recoltelor pentru un an nou agricol cât mai bun. De 
„Focul lui Sumedru” se împart, la lumina acestuia, nuci, 
mere, struguri, prune uscate, chiar şi vin. Ajunul Sfântului 
Dumitru, în credinţa ortodoxă este o sărbătoare cu un 
pronunţat caracter funerar. În ajunul Sfântului Dumitru 
se fac pomeniri ale morţilor şi se aprind ruguri, aceste 
obiceiuri având drept scop câştigarea bunăvoinţei 
strămoşilor pentru a obţine în anul care vine recolte 


bune. Un vechi obicei românesc ne spune că în ajunul 
Sfântului Dumitru se face „Focul lui Sumedru” peste care 
copiii trebuie să sară pentru a fi sănătoşi tot anul. Tinerii 
care vor să se căsătorească în decursul anului viitor, de 
asemenea, e necesar ca, în ajunul Sfântului Dumitru, să 
sară peste flăcările „Focului lui Sumedru”. 

Când focul e aproape stins fiecare participant trebuie să 
ia câte un tăciune, pe care să-l arunce în livadă pentru a 
alunga dăunătorii recoltelor viitoare şi a obţine, în anul 


următor, roade la fel de bogate. 
In acest sens, domnul primar Nicolae Liviu Dascălu 
afirmă: 


SIUNIVISR SUE 0 CA Iaca Aa 


Anul 2020 este un an în care, pentru cele care sunt deja într-o relaţie, se pot auzi clopote de nuntă, iar 
cele singure îşi pot găsi sufletul pereche. Deşi pentru unele semne astrele nu prevăd schimbări prea 
mari, sunt şi semne care sevor bucura în carieră de promovări şi recunoaşteri. 

De asemenea, sunt semne care vor avea o viaţă de familie plină de armonie, şi semne cărora |i se 
recomandă mai multă răbdare şi calm pentru a depăşi situaţiile tensionate şi a nu provoca stricăciuni 
mari. Toate cele 12 semne zodiacale vor trece printr-o serie de schimbări importante, mai ales în primele 
uni di u NU otive de bucurie, p ia ti cât se 


Vei avea succesîn muncata şi vei prospera profesional. Cu banii stai foarte bine, darvor 
interveni schimbări. Multă viaţă socială. Schimbări bruşte. Aceeaşi iubire. Sănătate 
vulnerabilă. 2020 va continua să fie foarte bun în ceea ce priveşte economia. Salariul va 
creşte mult. Dacă nu sunteţi salariat, veţi avea venituri mult mai mari din afacerea dvs, 
deşi variabile. Mulţi şi vor investi aceşti bani. Puteţi utiliza metode de investiţii 
neconvenţionale sau diferite decât cele pe care le-aţi utilizat până acum. Moment bun, 
pentru ainvestiîn tehnologie. 


Pe parcursul anului 2020 îţi vei schimba total viaţa. Munca excelentă. Dragostea se 
îmbunătăţeşte. Sănătate excelentă. Cel mai importante teme ale anului 2020 pentru tine: 
spiritualitatea, imagineata, călătoriile în străinătate, studii, filosofarea, evoluţia, religia. 

2020 va rămâne bun din punct de vedere economic. Important este că veţi câştiga la fel 
Şi veţi acoperi plata facturilor. Dacă doriţi să investiţi într-o afacere, studiaţi-o foarte bine, 
deoarece puteţi pierde totul. Luaţi sfaturi bune înainte de a lua decizii. Deşi profesionalvă 
veţi descurca foarte bine şi veţi fi promovat, nu îl veţi observa prea mult îmbunătăţiea 
economică decât până la sfârşitul anului şi anulviitor. Culegerea roadelorva fiîn 2021. 


Cele mai importante paliere din 2020 vor fi profesia, spiritualitatea, religia, sexul, 
transformarea personală, filosofia, călătoriile în străinătate, viaţa socială şi prietenii. Relaţia cu 
banii va fi complicată şi schimbătoare. Veţi câştiga mai mulţi bani anul acesta, deci puterea de 
cumpărare va creşte considerabil. Vor fi momente în care nu vatrebui să vă faceţi griji pentru ei, 
pentru că veţi şti că aveţi bani pentru a vă acoperi toate cheltuielile. Insă vor fi şi alte momente 
în care va trebui să le alergi şi să depui mult efort. Poţi primi o moştenire sau poţi încasa 
compensaţia unei asigurări, cazul este că ar trebui să profiţi de aceşti bani, pentru a plăti 
datoriile, dacă le ai. Anul 2020 va fi, aşadar, mult mai relaxant din punct de vedere economic. 


În 2020, cele maiimportante lucruri pentru Racvor fi: viaţa socială, dragostea şi munca. 
Multă muncă şi schimbare de strategie. Sex şi transformare personală. Sănătate 
proastă. Prosperitate. Călătorii în străinătate şi prietenii delicate. 

2020 va fi un an plin de prosperitate pentru tine. Incepând cu luna mai, vei începe să 
obţii recompensele a ceea ce aisemănat în ultimii ani. De obicei, te descurci bine. Familia 
ta este motivaţia ta principală. Vei avea ocazia să rectifici investiţiile sau afacerile sau 
managementul pe care l-ai greşit în timpul celor două eclipse ale Soarelui. Veţi încheia 
anulcu multe oferte. 


Cea mai mare parte a anului va fi caracterizată de muncă frenetică, profesie şi 
sănătatea. Dragoste aventuroasă. Schimbarea stilului de viaţă. Mai mult sex. Banii 
pentru Leu în 2020 nu vor fi prea importanţi, dar fundalul e prosper. Ar trebui să vă 
concentrați mai mult pe economia dumneavoastră, să controlaţi mai bine cheltuielile, să 
aveţi mai mulţi bani şi să trăiţi mai liniştit. Ritmulveniturilor va varia. Vor fi luni în careveţi 
primi mai multe venituri decât în altele, iar aceasta vă va face să vă simţiţi instabili. veţi 
aveauntonus susţinut, iar noroculva fi de partea dumneavoastră maitotanul. 

Cele mai importante lucruri pentru Fecioară în 2020: distracţie şi copii, muncă, fericire, 
sex, transformare personală. Cu sănătatea stă foarte bine. 

Anul 2020 va fi un an prosper. Nu va trebui să vă faceţi griji pentru bani. Nivelul 
dumneavoastră de cumpărare creşte şi vă puteţi oferi toate capriciile, orice doriţi. 
Pentru o Fecioară, aceste cuvinte au o limită, deoarece sunteţi foarte restricţionat cu 
cheltuielile, iar capriciile sunt întotdeauna mai controlate decât pentru un alt semn 
zodiacal. Veţitrăi foarte calm şi lipsit de griji. 


Cel mai important în anul 2020: familie, copii, distracţie, sănătate, sex şi transformare 
personală, dragoste aventuroasă, viaţă socială foarte activă, religie şi studii. 

Cu banii, în 2020, veţi fi bine, dar va trebui să munceşti din greu pentru a-i câştiga. La 
final, te vei simţi mulţumit de tine, darva fi greu. Vei primi banii din afacerea familiei, de la 
o altă persoană din afara familiei, din vânzarea unei proprietăţi şi din afacere sau dintr-o 
moştenire. Multă muncă pentru organizarea eficientă a finanţelor. Starea de sănatateva 
fifoarte bună, iar moralulva fila cote maxime pe parcursulîntreguluian. 


Cele mai importante lucruri în 2020: comunicare, familie, copii, distracţie, muncă, 
sănătate, sex şi transformare personală, dragoste instabilă, viaţă socială foarte activă, 
religie şi studii. Dacă aveţi un loc de muncă legat de comunicare, veţi avea un an 
profesionalbun, dar, în general, nu este un an special. Va fiun an fără modificări. Totulva 
rămâne la fel ca anul precedent. Veţi continua cu rutina zilnică şi în totalitatea 
normalităţii. Poate că este mai bine pentru voi să fie aşa, pentru că veţi avea mai mult 
timp săvă concentrați asupra familiei şi copiilor. 


Cele mai importante lucruri pentru 2020: bani buni, comunicare, muncă instabilă, 
familie, casă şi bunăstare emoţională, distracţie şi creativitate. 

Banii vor fi cei mai importanţi anul acesta. Vei facetotul foarte bine, vei câştiga mai mulţi 
bani, dar şi atitudinea ta va fi mai curajoasă. Orice idee de afaceri ai, lansează pentru că 
vei reuşi şi vei avea mult noroc. Te descurci bine, imaginea ta prosperă îi face pe ceilalţisă 
se apropie mai mult de tine, să dorească să rămână mai mult tipm alături de tine. 
Optimismul este la cote maxime petotparcursulanului. 


Cele mai importante lucruri în 2020 vor fi: propria persoană, imaginea, banii, 
comunicarea, familia şi casata, distracţia şi creativitatea. 

2020va fi un an foarte bun pentru dumneavoastră din punct de vedereal banilor. Veţi 
avea un venit mai mare de bani, iar acest lucru vă va aduce multă bucurie. Te vei simţi 
fericit cu atâţia bani, îi vei câştiga cu uşurinţă şi îi vei cheltui şi cu uşurinţă: călătorii, 
restaurante, activităţi, capricii ... Dacă îţi place să participi la jocuri de noroc, nuuita să o 
faci petotparcursulanului. 


Cele mai importante lucruri pentru dumneavoastră în 2020 vor fi: spiritualitatea, banii, 
comunicarea, sănătatea, munca, răsfăţarea corpului şi afamiliei. 

Din punct de vedere economic vă veţi descurca foarte bine pe tot parcursul anului şi 
veţi termina anul şi mai bine. Planeta voastră este Neptun, care se dovedeşte a fi planeta 
spiritualităţii, prin urmare, aceasta înseamnă că, cu cât suntem mai spirituali, cu atât mai 
binevom merge cu banii. Mai aveţi o intuiţie foarte bună pentru afaceri, aşa că dacă aveţi 
ocazia să investiţi în ceva, carevă atrage atenţia, nu ezitaţi să faceţi acest lucru. 


Cele mai importante paliere ale anului 2020 vor fi: profesie, bogăţie, spiritualitate, prieteni, 
viaţă socială şi activităţi, bani, comunicare. 

2020 va fi un an foarte prosper pentru tine. Vei câştiga mulţi bani şi te vei simţi total fericit şi 
mândru că ai ajuns acolo unde ai ajuns. Roadele muncii se văd încă din primul semestru al 
anului 2020. Dar atenţie, banii vor dispărea cu uşurinţă, cum îi ai, aşa îi pierzi. Eşti conştienţi 
de poziţia pe care o ocupi în societate şi doreşti să arăţi cât mai bine, pentru a fi în 
concordanţă cu noul tău statut. 

ANUNŢURI 


Oricine doreşte publicarea unui anunţ pentru vânzarea/cumpărarea de case, terenuri, auto, 
agricole, poate suna la numărul de telefon 0248.278.893. 
Anunţurile vor fi publicate gratuit în ziarul „UNIVERSUL LOCAL al comunei Mărăcineni“. 


» HIRU GRIGORE, auditor energetic autorizat 
elaborează cu profesionalism şi la cele mai mici 
preţuri, certificate de performanţă energetică pentru 
case, apartamente şi clădiri. Relaţii la numerele de 
telefon: 0747 563 231 sau 0248 278 706. 


» DERATIZARE, DEZINSECŢIE - telefon: 
0744 860 702. 


» Vând casă cu suprafaţa utilă de 250 m; şi teren 
cu suprafaţa de 2050 m;, cu toate utilităţile în 
comuna Mărăcineni Dn 73, nr. 289 - telefon: 
0724 881 727. 


» Vând casă şi teren extravilan, comuna 
Mărăcineni, sat Argeşelu nr. 446 A - telefon: 
0764 471 052 - Matei Cristian GHEORGHE. 


» Vând teren stradal DN73, cu suprafaţa de 7500 
m“, cutoateutilităţile- telefon: 0348 419673. 


» Vând teren extravilan cu suprafaţa de 2077 
m;, sat Argeşelu, comuna Mărăcineni - telefon: 
0741 193 685, 0725 945 974. 


» Vând teren extravilan cu suprafaţa de 4700 
m“, zona balastieră Mărăcineni, preţ: 2 euro/m;, 
negociabil. Posibilităţi extindere!-telefon: 
0754553 241. 


» Vând teren cu suprafaţa de 15000 m”, lângă Gara 
Ciumeşti, preţ: 2 euro/m”- telefon: 0753 741 924. 


» PFA NANU DANIELA - evaluator proprietăţi 
imobiliare, atestat ANEVAR - efectuez servicii de 
evaluare pentru proprietăţi imobiliare. Profesionalism, 
rapiditate, calmitate şi corectitudine! Preţuri 


avantajoase ! Telefon: 0742 141 931. 
» Vând teren extravilan în suprafaţă de 2000 mz, 


comuna Mărăcineni - Gropeni (zona pepenieră). 


Telefon : 0773 818 696. | 
» Vând casă, parter + etaj, situată în comuna 


Mărăcineni. Relaţii la numărul de telefon: 
0738 266 781. 


» Vând miere naturală la preţ de producător. 
Relaţii la numărul de telefon: 0770 229 491. 


» Vând casă şi 3000 m; teren intravilan, în comuna 
Mărăcineni, sat Argeşelu. Telefon: 0747 753 198. 


» Vând teren extravilan cu suprafaţă de 4600 m;, 
situat în comuna Mărăcineni, punctul Băzdăvan. 
Relaţii la numărul de telefon: 0729 064 839. 


» Vând jante din aliaj R20O cu anvelope de vară noi 
225x40x20, compatibile cu Dacia Duster, Renault 
Megane, Mazda. Prinderea între prezoane 5x114,3. 
Relaţii la numărul de telefon: 0744 860 702. 


» Vând teren cu suprafaţa de 4400 m;, 
zona balastieră, 2 euro/m.*- negociabil. 
Telefon: 0745 423 623. 


MECHROM INDUSTRY 


Mărăcineni 


ANGAJEAZĂ 
cu sau fără experienţă: 
MONTATORI SUBANSAMBLE 


<b 


Vino în echipa noastră! 
Trimite un CV la e-mail: cv(Omechrom.com 
Sau la sediul societății din: 
Calea Campulung, Nr. 552, 
Comuna Maracineni, Judeţ Argeș 
www.campagnolo.com 


Lu 


Se oferă drepturi salariale 


lunare brute de la 
3000 RON 


Pentru informatii suplimentare 


Pot beneficia de ajutoarele pentru încălzirea locuinţei: 


Aveţi o întrebare (legată de administraţia locală)? 
Aveţi o propunere în legătură cu direcţiile de 
dezvoltare ale comunei? 

Aveţi o reclamaţie? 
Compartimentul de specialitate al Primăriei comunei 
Mărăcineni va răspunde la întrebările dumneavoastră 

(în limita posibilităţilor legale)! 
Aşteptăm sugestiile şi reclamaţiile dumneavoastră la 
adresa de e-mail: 


sau la cutia special amenajată în incinta Primăriei. 


EC es NEAZI DEA se Velele PROJIzCU/NI3 Mile, Inelustriale și eclilitare 
dpărire cărți; pros4, pliante, la cele mal Arnltectură, rezistenţă şi Instalații 
evanite|s2s6rsțuri Indiferent de tiraj! la cele mal aventajoase prețuri! 
[e |=2072020,1[5%6 96WV AVVA Ne Vi ele aie ilie |5410772610)1|51696 

Unul dintre obiectivele principale ale Primăriei 
Mărăcineni este transmiterea către tânăra generaţie a 
valorilor şi tradiţiilor culturale din localitate. In acest sens, 
începând cu anul şcolar 2018-2019, au fost înfiinţate şi 
finanţate Cursuri de „Canto popular-Grup vocal”, 
„Iniţiere Nai” şi „Dansuri populare”. Copiii şi părinţii au 
primit cu interes această iniţiativă a dlui primar Nicolae 
Liviu Dascălu, numărul de înscrieri fiind mare. 
După mai multe participări ale grupurilor de copii la 
enimente locale cum ar fi: Ziua Naţională a României, 
ua Femeii, Ziua Copilului, Ziua Comunei, Ziua Filosofiei, 
u apărut şi primele premii la Concursuri. Astfel, în luna 
ugust 2019, Roberta Vasilescu a obţinut Premiul II, iar 
Ana Ruscea - Premiul Special la Concursul Judeţean 
„Argessis Music Festival”, iar în luna octombrie 2019, 
Grupul Vocal „Flori de cireş” a obţinut Locul | la 
Concursul Judeţean „Flori de cântec Strămoşesc”. 


ao» NO 


Aai 
Aceste rezultate au avut ca efect, înscrierea mai multor asa] 

copii la aceste cursuri şi credem că în viitor numărullor [ 
va fi şi mai mare, în acest fel obiectivele Primăriei şi ale 
Consiliului Local, vor fi atinse. 


OSUNIVERSU ele O CAI arca 


OBICEIURI DE ALTĂDATĂ DIN COMUNA MĂRĂCINENI 


Grupul de iniţiativă Locală sprijină propunerea dlui 
Nicolae Dascălu, primarul comunei Mărăcineni, de 
a readuce în atenţia locuitorilor comunei 
Mărăcineni obiceiurile şi tradiţiile de altădată, 
legate de Sărbatorile de larnă. 

Încă din cele mai vechi timpuri, implicit şi pe 
vremea când noi eram copii, în comuna Mărăcineni, 
s-au transmis din generaţie în generaţie, obiceiuri şi 
tradiţii, dar care, din păcate, în ultimul timp, o parte 
dintre ele s-au pierdut. 

De aceea, considerăm că este de datoria noastră 
să vă reamintim care erau cele mai frumoase şi 
îndrăgite colinde de către copii. 

În noaptea de 23 spre 24 decembrie, copiii din 
Argeşelu, se strângeau la Biserică şi de acolo un 
grup pornea să colinde către Miceşti, pe ulițele: 
Purdel, Coană, pe unde este acum Pensiunea 
Diana, spre Sărăreşti, uliţa Deliu, Uliţeasca. Celălalt 
grup pornea tot de la Biserică şi mergea spre Gârla 
Budesii şi colinda de la casa Doctorului Nae al 
Cărstii, pe toate ulicioarele, spre Pleaşa şi coborau 
spre Burtea. 

Copiii din Mărăcineni porneau de la Podulviilor, 
spre fosta Gară Gropeni, treceau prin „groapă”, 
treceau pe la actualul Stadion, fosta Primărie şi prin 
toate ulicioarele de atunci. 

Cântau urmatoarele colinde: 

„Foaie verde portocală 
Noi suntem copii de şcoală 
Şi- am plecat să colindăm 

Pe la case să urăm. 
Bună dimineaţa la Moş Ajun 

Ne daţi, ori nu ne daţi?” 

sau 

“Am plecat şi noi odată 

La un an cu sănătate 
Domnul Sfânt să ne ajute 
La covrigi şi la nuci multe. 
Bună dimineaţa la Moş Ajun 
Ne daţi, ori nu ne daţi ? 


Locuitorii comunei le dădeau urmatoarele 
“colindeţe”: covrigi, mere, nuci. 

În zilele de Crăciun, copiii colindau cu Steaua. 

Pe 31 Decembrie şi 1 lanuarie, copiii şi tinerii 
mergeau cu Pluguşorul, cu Bradul, cu Sân Vasile, cu 
Sorcova. 

Un colind autentic, care se cânta doar în zona 
noastră este următorul: 

La tulpina unui brad 
Florile dalbe, flori de măr -bis 
Era un pat încheiat. 


Şi în pat cine dormea 
Domnul şi cu Doamna sa. 
scoală Doamnă nu dormi 

Că ţi-au venit musafiri 

Şi-au intrat în gradiniţă 
Şi-au luat o garofiţă 

Garofița cea frumoasă 

Sadită de dumneavoastră 
Şi au pus-o la fereastră 
Să v-aducă spor în casă 
La Anul şi La mulţi ani! 


Ţinând cont de toate acestea, îndemnăm copiii şi 
tinerii din comuna Mărăcineni să înveţe aceste 
frumoase cântece şi să colinde din casă în casă aşa 
cum făceau străbunii lor. 

lar pe locuitorii comunei îi rugăm să-i primească 
pe copii şi să le ofere tradiţionalele „colindeţe”! 

La mulţi ani! 


OCTOMBRIE 2019 


ŞOVAR RUNCEANU-MARIAN 
| şi 
1 PREDEL ELENA-LARISA 

CĂSĂTORII 

SCLAVA LIBERĂ 


Pe vremuri când mai exista 
Comerţ cu sclavi în piață, 
America de Nord era 

Un vânzator de viaţă. 


Bogații cumpără cu bani 
Sclavii după preferinţă: 
Femei, bărbaţi, copii, sărmani, 
Vai, câtă umilinţă! 


În târg prin sclavii numeroși 
Se distingea o fată. 
Tristețe-n ochii ei frumoși 
Cu faţa-ndurerată. 


O sumă mare, preț avea 
Tânăra africană. 

Cei ce-o doreau se retrăgeau, 
Bani n-aveau la sutană. 


Într-un târziu veni un domn 
Profund mișcat de sclavă, 
O intrebă cu glas domol 

Tu ești cumva bolnavă? 


ediţia 


Nu, sunt tristă, dar stapânul meu 
Mă vinde ca pe ovită, 

Eu l-am slujit și-am fost mereu 
O slugă chibzuită. 


Mișcat adânc acel domn care 
Avea un suflet minunat, 
Plăti întreaga ei valoare: 
Acum eu te-am răscumpărat! 


Ești liberă să mergi în lume 
Să faci ce simţi și ce dorești... 
Dar fata nu știa ce spune 
Ce-nseamnă liber să trăiești! 


Cu lacrimi mari ce curg pe față 
Căzu-n genunchi și îl rugă: 

Să vă slujesc întreaga viață 
Așa-mi doresc.... sunt liberă! 


Evrei 2.L5 


Mariana PĂNESCU 


SE STING VETERANII 


Privește copile, cum trec veteranii, 
În șiruri tăcute, bătrâni luptători, 
Se duc! Se topesc, și-odată cu anii 
Dispar în neant, anonimi călători. 


* ) 
Se sting veteranii lăsaţi îi în uitare 
Încet, în tăcere și-n'lacrimi se sting. 
Și nimeni nu-i plânge! Pe nimeni nu doare 
Că mor veteranii! Nici ei nu mai plâng! 


Privește-i! Mai mișcă! Mai sunt încă vii! 
Și-așteaptă să sune un ultim atac. 
Căci astăzi sunt iarăși în linia întâi 
Și-așteaptă semnalul! Și rabdă!iși. tac! 
emma Sa ma, 

Privește- itrecald resemnaţi spre vecie 
Pășind maiestuos” ca lumea să știe 

Că ei n-au cerșit, nu sau plâns, n-au crâcnit 
Au luptat, ai muncit, a au tăcut Și-a au murit! 


De-ai fost general : sau simplu so 

Pe front nu contează! Nu este o lege 
Să-ţi apere gradul. Eşti doar un bărbat 
În luptă cu moartea. Și moartea n-alege! 


Din est până-n vest întregul pământ. 2) LER 
Cu'sângele lor în război, l-au udat. | 
Cujtrupuri uitate sub cruci de mormânt 
„ot drumul Golgotei a fost jalonat.. 


Fa 


solar cei ce-au scăpat de cumplitul infern 
La muncă întorșilau fost așteptați. 

Cu ȘI ude supte! de sfinţi SEEN 
Oprește-te-n loc, căci ei sunt titanii 
Istoriei noastre! Șillor si să tesnchii 
De . 
Sunt candele sfinte! Cât pălpâie încă 
MA. 
Mai dă-le onorul! Acești oârmeni trişti 
Ţi-au duratviitorul î în piatrălși stâncă 
Și-au muritipentru tine,e șa tu să exiști. 

“ ROSTIM'CU PIOȘENIE: 
V-aţi dus, dar amintirea Voastră'rămâne veșnică! 


COLONEL ÎN REZERVĂ, 
GHEORGHE LĂCĂTUȘU 

ÎN NOAPTEA DINTRE ANI, PRIMARUL COMUNEI 
MĂRĂCINENI - DOMNUL NICOLAE LIVIU DASCĂLU, VĂ 
INVITĂ SĂ LUAŢI PARTE LA UN IMPRESIONANT SPECTACOL 
PIROTEHNIC PENTRU A MARCA ÎNCEPUTUL UNUI NOU AN! 

LOCAŢIA: LICEUL TEHNOLOGIC NR.1 MĂRĂCINENI 


Un sincer “La mulţi ani!" şi multă sănătate tuturor locuitorilor din 
omuna Mărăcineni care îşi sărbătoresc ziua de naştere în această 
„nă! , 4 

Viceprimar, 
Nicolae ARDEI 


